РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   
от съвместното заседание на Комисия „Съдебна администрация“ към Съдийската колегия на ВСС и Комисия „Съдебна администрация“ към Прокурорската колегия на ВСС, проведено на 03.11.2025 г.

Днес, 03.11.2025 г. /понеделник/ от 10.00 часа се проведе съвместно заседание на Комисия „Съдебна администрация” към Съдийската колегия на Висшия съдебен съвет и Комисия „Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ НА КСА-СК:  Боян Новански  
   	    ЧЛЕНОВЕ:  Боян Магдалинчев
			       Драгомир Кояджиков-отсъства 
				       Севдалин Мавров
				       Стефан Гроздев - отсъства 

ПРЕДСЕДАТЕЛ НА КСА-ПК:  Гергана Мутафова 
     	    ЧЛЕНОВЕ:  Калина Чапкънова
                                                                      Стефан Петров

На заседанието присъстват експертните сътрудници на комисиите Стефка Тодорова – ръководител сектор; Маргарита Лакова и Надежда Стоянчева, главни експерти - съдебна администрация на ОСВ, дирекция ЧРАТОКИ, АВСС.

Д Н Е В Е Н   Р Е Д:

1. ОТНОСНО: Предложение рег. индекс ВСС-№ 8638/15.05.2025 г. от директора на Националния институт на правосъдието за изменение и допълнение на Класификатора на длъжностите в администрацията на ВСС, НИП и ИВСС, на основание чл. 341, ал. 3 от ЗСВ, в сила от 01.03.2025 г. 
Доклад от експертите на комисия „Съдебна администрация“ относно анализ и съпоставка на исканите от директора на НИП промени спрямо останалите класификатори /съдилища и Прокуратура на РБ/.
Отложено за разглеждане с решение от съвместно заседание на двете комисии от 08.10.2025 г.

КОМИСИЯ „СЪДЕБНА АДМИНИСТРАЦИЯ” КЪМ СЪДИЙСКАТА КОЛЕГИЯ НА ВСС И КОМИСИЯ „СЪДЕБНА АДМИНИСТРАЦИЯ” КЪМ ПРОКУРОРСКАТА КОЛЕГИЯ НА ВСС
Р Е Ш И Х А:

1.1. ПРИЕМА ЗА СВЕДЕНИЕ доклада относно анализ и съпоставка на исканите от директора на НИП промени спрямо останалите класификатори /съдилища и Прокуратура на РБ/.
1.2.  От предложението на директора на Националния институт на правосъдието за изменение и допълнение в Класификатора на длъжностите в администрацията на ВСС, НИП и ИВСС НЕ ВЪЗРАЗЯВА следните искания:
- по т. 1 от в частта, касаеща определяне на възнаграждението на главния секретар на НИП – 90% от възнаграждението за заместник-директор на НИП, считано от 01.01.2026 г.;
- по т. 2.5 – промяна на наименованието на длъжностите „програмен ръководител“ и „програмен координатор“ съответно в „програмен ръководител-обучения“ и „програмен координатор-обучения“;
- по т. 2.10 – промяна на наименованието на длъжността „програмен сътрудник“ в „програмен сътрудник-обучения“.
 1.3. ОТХВЪРЛЯ останалите искания от предложението на директора на НИП.
	 1.4. ИЗПРАЩА предложението от директора на Националния институт на правосъдието за изменение и допълнение на Класификатора на длъжностите в администрацията на ВСС, НИП и ИВСС, ведно с анализа спрямо останалите класификатори в ОСВ /съдилища и Прокуратура на РБ/
на главния секретар на Висшия съдебен съвет, по компетентност и на основание чл. 341, ал. 3 от ЗСВ, тъй като не е в правомощията на комисия „Съдебна администрация“.

ПРЕДСЕДАТЕЛ НА КОМИСИЯ
„СЪДЕБНА АДМИНИСТРАЦИЯ”
КЪМ СЪДИЙСКАТА КОЛЕГИЯ НА ВСС:   
БОЯН НОВАНСКИ

ПРЕДСЕДАТЕЛ НА КОМИСИЯ
„СЪДЕБНА АДМИНИСТРАЦИЯ”
КЪМ ПРОКУРОРСКАТА КОЛЕГИЯ НА ВСС:   
ГЕРГАНА МУТАФОВА                                                               

Експертни сътрудници:

Ръководител сектор-съдебна администрация на ОСВ

…..……….…Ст. Тодорова

Гл. експерт-съдебна администрация на ОСВ

…..……….…М. Лакова

Гл. експерт-съдебна администрация на ОСВ

…..……….…Н. Стоянчева